Document ID: 32000R1353

Uredba Komisije (ES) št. 1353/2000
z dne 26. junija 2000
o stalnem dovoljenju za dodatek in začasnem dovoljenju za nove dodatke, za nove načine uporabe dodatkov in nove pripravke v krmi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Direktivo 1999/20/ES [2], in zlasti člena 3 Direktive,
ob upoštevanju naslednjega:
(1) Direktiva 70/524/EGS predvideva dovoljenje novih dodatkov ali novih načinov uporabe dodatkov ob upoštevanju napredka v znanstvenem in tehničnem znanju.
(2) Stalno dovoljenje za nov pripravek, ki spada v skupino encimov, se izda, če so izpolnjeni vsi pogoji iz člena 3(a) Direktive 70/524/EGS.
(3) Predloženi so bili podatki za stalno dovoljenje 3-fitaze (ES 3.1.3.8), ki jo proizvaja Aspergillus niger (CBS 114.94), kakor opisuje Priloga.
(4) Začasno dovoljenje za nove dodatke ali nove načine uporabe dodatkov se izda, če pri dovoljeni stopnji v krmi nima škodljivega vpliva na zdravje ljudi ali živali oziroma na okolje, niti ne škoduje potrošniku tako, da spremeni značilnosti živalskega proizvoda, če se njihova prisotnost v krmi lahko nadzoruje in če se upravičeno predvideva, da imajo glede na razpoložljive rezultate ugoden učinek na kakovost tiste krme, kateri so primešani, ali na proizvodnjo rejnih živali.
(5) Predloženi so bili podatki za začasno dovoljenje za nove encime in mikroorganizme, nove načine uporabe encimov ter za nadomestitev dovoljenih pripravkov encimov z novimi pripravki istih encimov.
(6) Direktiva Sveta 89/391/EGS [3] o uvedbi ukrepov za spodbujanje izboljšav za varnost in zdravje delavcev pri delu in njene posamične direktive, zlasti Direktiva Sveta 90/679/ES [4], kakor je bila nazadnje spremenjena z Direktivo Komisije 97/65/ES [5] o zaščiti delavcev pred tveganji, povezanimi z izpostavljenostjo biološkim dejavnikom pri delu, v celoti veljajo za uporabo in rokovanje z dodatki v krmi s strani delavcev.
(7) Znanstveni odbor za prehrano živali je podal ugodno mnenje o neškodljivosti navedenih pripravkov encimov in mikroorganizmov ter o ugodnem učinku encimskega pripravka, za katerega se izda časovno neomejeno dovoljenje, na rejo živali.
(8) Ukrepi, predvideni s to uredbo, so v skladu z mnenjem Stalnega odbora za krmo -
SPREJELA NASLEDNJO UREDBO:
Člen 1
Pripravek, ki spada v skupino "Encimi" iz Priloge I k tej uredbi, se dovoli v skladu z Direktivo 70/524/EGS kot dodatek v prehrani živali v skladu s pogoji iz navedene priloge.
Člen 2
Pogoji za dovoljenje pripravkov št. 16 in št. 17, ki spadajo v skupino "Encimi" iz Priloge II k tej uredbi, se nadomestijo s tistimi, ki jih določa navedena priloga v skladu z Direktivo 70/524/EGS.
Člen 3
Pripravki, ki spadajo v skupino "Encimi" iz Priloge III k tej uredbi, se dovolijo v skladu z Direktivo 70/524/EGS kot dodatki v prehrani živali v skladu s pogoji iz navedene priloge.
Člen 4
Pripravek, ki spada v skupino "Mikroorganizmi" iz Priloge IV k tej uredbi, se dovoli v skladu z Direktivo 70/524/EGS kot pripravek v prehrani živali v skladu s pogoji iz navedene priloge.
Člen 5
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. junija 2000

Labels: 17
0
3
6
15